Vi tilbragte en uge i Carolyns lejlighed i London. Vores ophold i London var første gang, vi lejede igennem airbnb, og Carolyns lejlighed var et super godt valg!
Lejligheden er hyggelig, ren og godt udstyret. Den var dejlig rummelig til en familie på 4, og alt var som beskrevet på airbnb's hjemmeside. En god base for en familie, som har brug for også at slappe lidt af i hjemlige omgivelser imellem byturene.
Carolyn er en fantastisk vært, som sendte et informationshæfte forud for vores ophold, med grundig information om lejligheden, området sat transport.
Carolyns hurtige svar på emails, samt hendes imødekommenhed og venlighed gjorde det meget betryggende og en stor fornøjelse, at kommunikere med hende.
Lejligheden ligger i et dejligt roligt område - tæt på undergrunden, hvorfra man hurtigt kommer til byen samt til diverse seværdigheder.
Vi vil bestemt anbefale Carolyns 2 bed garden flat til andre, og vender meget gerne tilbage en anden gang.